stanford-oval/wikipedia huggingface dataset:
חיים נחמן ביאליק
ביאליק בזמר העברי

לביאליק שירים רבים המולחנים בזמר העברי. החל משירו הראשון "אל הציפור" והמשך בשירים כמו "ברכת עם" ("תחזקנה"), "ביום קיץ, יום חום", "ים הדממה פולט סודות", "אחרי מותי", "הכניסיני תחת כנפך" או "קומי צאי".
מלחינים הרבו לעסוק במזמורים ובפזמונות של ביאליק. נחום נרדי התאים בין היתר מנגינות בעלות אופי "ים תיכוני" לשירים כמו "בין נהר פרת ונהר חדקל" או השיר "יש לי גן", שהולחנו במיוחד עבור הזמרת ברכה צפירה. צפירה הרבתה לשלב בהופעותיה משירי ביאליק, בליווי נרדי ליד הפסנתר. פזמונות אחרים שהולחנו הם "מנהג חדש" ("מנהג חדש בא למדינה"), "שיר העבודה והמלאכה" ("מי יצילנו מרעב?"), "שבת המלכה", "תרזה יפה", "לא ביום ולא בלילה", "בין העצים הירקרקים - (אונטער די גרינינקע בוימעלעך)", "לא ידע איש מי היא" ואחרים.
רבים משירי הילדים של ביאליק הולחנו גם כן, כגון "קן ציפור", "שתי בנות" (צילי וגילי), "מקהלת נוגנים" (יוסי בכינור), "פרש" (רוץ בן סוסי), "נדנדה" (נד-נד, נד-נד), "בגנת הירק" (בערוגת הגינה, מסביב לחבית), "הפרח לפרפר" (פרפר, פרפר, פרח חי), "מעבר לים", ו"לכבוד החנוכה" (אבי הדליק נרות לי).
בתקופות מאוחרות יותר שבו מלחינים ועסקו בשירי ביאליק ובפזמוניו, כשהם מלחינים (ולעיתים קרובות שבים ומלחינים פעם נוספת) שירים כמו "קומי צאי" (נעמי שמר), "בשל תפוח" (שלמה ארצי), "היא יושבה לחלון", "תאמר אהיה רב", ו"הכניסיני תחת כנפך" (מיקי גבריאלוב), "אחרי מותי" (ציפי פליישר) ו"מאחורי השער".
שיריו גם הולחנו לתחרויות זמר אחרי קום המדינה, כגון "מנהג חדש" (פסטיבל הזמר תשכ"ו) ו"תִרזה יפה" (פסטיבל הזמר תשכ"ז 1967, ו-תש"ל 1970).
בין מבצעי שיריו של ביאליק מוכרים במיוחד ביצועיה של נחמה הנדל באלבום שהוקדש לשירי ביאליק, הביצועים ל"הכניסיני תחת כנפך" של אסתר עופרים וריטה, הביצוע של אריק איינשטיין בלחן חדש של מיקי גבריאלוב והלחן של נורית הירש בביצועו של יהורם גאון.
בשנת 1967 יצא תקליט שירי ילדים של ביאליק בעיבודי ג'אז של מוני אמריליו, אלברט פיאמנטה ובני נגרי בשם "ח.נ. ביאליק - שירים ופזמונות" ובו ביצעו את השירים יהורם גאון, אופירה גלוסקא, שולה חן וליאור ייני.
בשנת 1991 הוציא גיל אלדמע את המחרוזת "זר שירי ביאליק לילדים", שכללה את תווי השירים: נד נד (נדנדה (שיר)), פרפר פרפר, קן ציפור, רוץ בן סוסי, בגינה, בערוגת הגינה, מקהלת נוגנים, גדוד העיר, אופניים, גד גדי, עלי באר, מעבר לים, שתי בנות, היש כעוללי, שיר העבודה והמלאכה, ליצירותיו של ביאליק, בהשתתפות המלחינים מנשה רבינא, יצחק אדל, נחום נרדי, דניאל סמבורסקי, ולעיבודו של גיל אלדמע.
בשנת 2008 יצא אלבום אוסף המאגד את שיריו המולחנים של ביאליק, ובו נכללו גם שירים חדשים, ביניהם "רועת הכוכבים" של נתן סלור ויסמין אבן.
בשנת 2010 הוציאה להקת "אל המשורר" אלבום הנושא את שם הלהקה ובו שירו הגנוז של ביאליק "אל המשורר". חברי הלהקה הלחינו את כל שירי האלבום וביצעו בעיבודים מודרניים שירים נוספים שלו, שלא נכנסו לאלבום.
דמותו הציבורית

עוד משלב מוקדם של דרכו האמנותית זכה ביאליק להכרה רחבה כמשורר הלאומי, ונודעה לו השפעה רבה בחיי הציבור. יצירתו נכנסה לקאנון הספרותי העברי, והיא נלמדת בבתי הספר היסודיים והתיכוניים ונחקרת באוניברסיטאות. ספרות עיונית ענפה העוסקת בה התפרסמה לאורך השנים. מספר מהדורות של מכלול יצירת ביאליק יצאו לאור, בהן "ספר היובל" שיצא לאור בשנת החמישים לחייו, ב-1923. מהדורות שיצאו לאחר מותו כוללות גם כתבים נוספים על היצירות שפורסמו בחייו - מכתבים, נאומים, רשימות שונות ויצירות גנוזות מתוך ארכיונו.
על דמותו הציבורית של ביאליק העיבה עוד בחייו עלילת שווא כאילו התבטא נגד הספרדים, שמקורה בעיוות אמירה של אריה לייב סמיאטיצקי. במקור, אמר סמיאטיצקי כי 'איך אפשר לשנוא את הערבים, הלא הם דומים לפרענקים', אך הציטוט המעוות, שיוחס לביאליק ולא לסמיאטיצקי, היה 'אני שונא את הערבים על שהם דומים לפרענקים'. ביאליק עצמו הזדעזע כששמע שהדברים יוחסו אליו: "שמע, בני, הדברים שהשמעת פסולים מעיקרם, ואיני יודע אם הם מופצים בזדון או כהומור-נפשע. ורק זאת אומר: אין עלילה נוראה מזו, והשם ירחם על עמו כשהם חוטאים". כתוצאה מעלילה זו התעורר בסוף שנות ה-60 פולמוס ציבורי כאשר נכנס למחזור שטר כסף בן 10 לירות עם דיוקנו, והיא אף מצאה את ביטויה באזכורים לדמות ביאליק בכתביהם של משוררים וסופרים כגון קובי אוז, איתן נחמיאס גלס ויוסי סוכרי.
הנצחתו

לכבוד יום הולדתו ה-60 קבעה עיריית תל אביב פרס ספרותי על שמו, פרס ביאליק, לספרות יפה ולמחשבת ישראל. רחוב ביאליק בתל אביב, שבו התגורר, נקרא על שמו עוד בחייו, וכן נקראו על שמו הרחובות בתל אביב: שדרות ח"ן (ראשי תיבות של שמותיו: חיים נחמן) ו"אלוף בצלות" על שם יצירתו "אלוף בצלות ואלוף שום".
לאחר מותו הונצח ביאליק במספר רב של אופנים. ימי ביאליק היה מפעל הנצחה שהופק בשנת פטירתו, כלל תערוכה ומופעים שחגגו את התרבות העברית המתחדשת, והתקיים בין התאריכים 16 באפריל 1935 עד 25 במאי 1935 ביריד המזרח בתל אביב.
הציבור חש לקרוא בשם המשורר חשוך הילדים את בניו ובנותיו, ובדרך זו נפוץ שם המשורר באופנים שונים בתפוצות הגולה וברחבי ארץ ישראל, ממטולה ועד אילת: חן, בת־חן, ביאליק, ביאליקה ועוד.
על שמו נקראו העיר קריית ביאליק, המושב גבעת ח"ן והיישוב השיתופי כפר ביאליק, שהוקם על ידי עולים מגרמניה בשנת מותו של ביאליק. בשנת 1935 נקראה על-שמו הוצאת הספרים "מוסד ביאליק". כן נקראו על שמו בתי ספר, ורחובות בחמישה עשר מערי ישראל, ביניהן: רמת גן, בית שמש, באר שבע, ראשון לציון, רעננה, אשדוד, חולון, פתח תקווה ונס ציונה.
ב-18 בנובמבר 1951 נחנך בית ספר יהודי על שם ביאליק בבואנוס איירס ארגנטינה. לרגל האירוע נופקה מדליה שעליה נטבעה דמות דיוקנו. המדליה מוצגת במוזיאון בית ביאליק השוכן בביתו הישן (ששופץ) של ביאליק בתל אביב.
בשנת 1959, במלאת 25 שנים לפטירתו, הונפק בול דואר עם דיוקנו.
באוגוסט 1970 נכנס למחזור שטר כסף בן 10 לירות עם דיוקנו.
בשנת 1977 הופיע שירו "למתנדבים בעם" על שובל הבול "התנדבות". בשנת 1984 הופיע שיר הילדים שלו, "מעבר לים" על בול בסדרה "ספרי ילדים". בשנת 2013 הופיע שיר הילדים שלו, "רוץ בן סוסי" על בול בסדרה "מוזיקה ישראלית -שירי ילדים". בשנת 2017 נכלל בול עם מילות שירו "הכניסיני תחת כנפך" בסדרה "מוזיקה ישראלית - שירי אהבה".
ביבליוגרפיה של ביאליק > יצירתו

כתביו של ביאליק יצאו לאור בחייו בארבע מהדורות: כינוס ראשון בוורשה ב-1901, כינוס שני בקרקוב ב-1908, כינוס שלישי בברלין ב-1923 וכינוס רביעי בתל אביב ב-1933. שתי המהדורות הראשונות כוללות רק שירים, ובמהדורה השלישית נוסף לכרך השירים כרך של סיפורים ומסות ושני כרכים של תרגומים (דון קישוט ווילהלם טל). המהדורה הרביעית (בכרך אחד) כללה את השירים, הסיפורים והמסות (ללא התרגומים).
שירים 1901
מגלת האש, דפוס י. פישר, קראקוי, תרס"ו, 1906
שירים 1908
מימי הילדות, 1911
ספר האגדה, עם יהושע חנא רבניצקי. 1914
המלך שלמה והדבורה, מעבד על פי נוהמי על ידי מ. חן (הוצאת ספרי), מו"ל: מוריה, אודיסה, תרע"ז, 1916
התרנגולים והשועל, 1918
ספר הדברים, איור : תום זיידמן-פרויד, הוצאת אופיר, ירושלים, ברלין, תרפ"ב, 1922
כל כתבי ח"נ ביאליק, 1923
אצבעוני, 1923
דוד המלך בילדות: שלוש אגדות כתובות בידי חיים נחמן ביאליק, איור : נחום גוטמן, הוצאת דביר, תל אביב, תרפ"ח, 1927
ויהי היום,תשל"ט, 1933, איור: נחום גוטמן, הוצאת דביר
שירים ופזמונות לילדים 1933, איור : נחום גוטמן, הוצאת דביר, תל אביב
אלוף בצלות ואלוף שום 1934
אגרות ביאליק | מכונסות ומסודרות בצירוף הערות פישל לחובר, הוצאת דביר, תל אביב, תרצ"ח - תרצ"ט, 1937
לידער און פאעמען / שירים, הוצאת השומר הצעיר בהעפלה, מינכן, גרמניה, 1948
ספיח | חיים נחמן ביאליק: בצירוף מערכת ליתוגראפית ורישומים מעשי ידי אביגדור אריכא, הוצאת מוסד ביאליק, ירושלים, תשט"ו, 1955
מזמורים ופזמונות: מעין שירי עם  / מאת ח.נ. ביאליק, עם רשומי צפורן מאת יוסל ברגנר, הוצאת דביר, תל אביב, 1973
ח"נ ביאליק, (5 כרכים), הוצאת דביר, נדפס בדפוס י. זילברברג, תל אביב (כרך "כל שירי ח"נ ביאליק" נדפס בדפוס "שם", (הדפסה שנייה), תל אביב), תשי"ז-תשי"ח, 1956–1957
ביבליוגרפיה של ביאליק > בעריכתו

דברי נביאים: עם ציורים: פרקים מספרי הנביאים לנערים, / מסודרים ומפורשים על ידי יהושע חנא רבניצקי, ח"נ ביאליק, ושמחה בן-ציון, מוציא לאור: מוריה, קראקוי, תרס"ו, 1906
דברי משל ואמרות חכמים < לתלמידים > : מלקטים מתוך התלמוד והמדרשים ושאר ספרים / סדורים לפי העניינים על ידי יהושע חנא רבניצקי וח"נ ביאליק, אודיסא, דפוס ח"נ ביאליק וש. בורישקין, תרע"א, 1910
די יודישע אגדות: פאלקסטימליכע ערצעהלונגען, זאגען, לעגענדען, משלים, אפאריזמען און שפריכווערטער, געקליבען פון תלמוד און מדרשים נאכ'ן העברעאישען "ספר האגדה" בערבייט און גרופירט נאכ'ן אינהאלט דורך י.ח. רבניצקי און ח.נ. ביאליק, דפוס מוריה, אדעסא, תרע"ב, 1911, 2 כרכים
דברי כתובים: עם ציורים: פרקים מתהילים, משלי, ואיוב, / מסודרים ומפורשים על ידי יהושע חנא רבניצקי, ח"נ ביאליק, וש. בן-ציון, מוציא לאור: מוריה, אודיסה, תרע"ט, 1918, 137 עמודים
ספר המשלים והפתגמים-מלקטים מתוך המקרא, התלמוד והמדרשים והספרות שלאחריהם- סדורים, מנקדים ומבארים על ידי יהושע חנא רבניצקי וח.נ. ביאליק, הוצאת " דביר " תל אביב ,(ברלין, תרפ"ד),מנחם-אב, תרפ"ד, ברלין, (1924). 232 עמודים
שירי שלמה אבן גבירול, מקובצים על פי ספרים וכתבי יד, סדורים, מוגהים ומבוארים על ידי ח.נ. ביאליק, יהושע חנא רבניצקי, (אוצר שירת ישראל בספרד, כרך א'-ז'), הוצאת דביר תל אביב / ברלין, ברלין תרפ"ד - תרצ"ב
שירי משה בן יעקב אבן עזרא, מקובצים על פי ספרים וכתבי יד, סדורים, מוגהים ומבוארים על ידי ח.נ. ביאליק, יהושע חנא רבניצקי, הוצאת דביר תל אביב, ירושלים תרפ"ח
נתן שיפריס, יחיאל גרינפלד, מלון למונחי התכניקה: סדר על פי..."מלוני התכניקה המצוירים", בהשתתפות חיים נחמן ביאליק, ויוסף טישלר, ונערך בידי "הוועדה למונחי התכניקה" בתל אביב, על ידי ועד הלשון העברית בירושלים, הוצאת שלומן-אולדנבורג, תרפ"ט, 1929
סדר זרעים של שישה סדרי משנה מנוקדים ומפורשים על ידי ח. נ. ביאליק, הוצאת דביר, תל אביב, תרצ"ב, 1932 (פירוש למסכת כלאים כאן)
ספורי המקרא לילדים, נסדרו על ידי ח.נ. ביאליק, יהושע חנא רבניצקי, שמחה בן-ציון, התמונות מעשה ידי נחום גוטמן, הוצאת דביר, תל אביב, 1938
דור דור וסופריו : אנתולוגיה ספרותית לתלמידים ולעם, המסדרים : חיים נחמן ביאליק, יהושע חנא רבניצקי, ובהשתתפות יעקב פיכמן, הוצאת דביר, תל אביב, 1957, 2 כרכים
ביבליוגרפיה של ביאליק > תרגומים

ש. אנ-סקי, הדיבוק: בין שני עולמות, מו"ל לא ידוע, גרמניה?, 1922, הוצאה מחודשת: הוצאת אור-עם, תל אביב, 1983
נובק וילהלם, הליכות המדינה של העברים בימי קדם עד ימי חורבן בית שני, (תורגם במשותף עם א. זליצ'נקו), הוצאת אחיאסף, ווארשא, 1904, הוצאה מחודשת: מקור, ירושלים, תשל"א, 1970
תום זיידמן-פרויד, עשר שיחות לילדים, (מבחר מאגדות האחים גרים, הנס כריסטיאן אנדרסן ועוד), הוצאת פרגרין בבעלות בילה יעקב זיידמן ותום זיידמן-פרויד, (1922), תורגם על ידי ביאליק ב-1923
תום זיידמן-פרויד, מסע הדג, הוצאת פרגרין, 1923, תורגם על ידי ביאליק ב-1924, הוצאה מחודשת : הוצאת אבן חושן, 2003
תום זיידמן-פרויד, ספר ספורי הארנבת, 1924, תורגם על ידי ביאליק בשם : על הארנבת, 1938, הוצאת דביר, מהדורה שנייה - 1947
ח.נ. ביאליק, י.ח. רבניצקי, חיים פרל, Sefer Ha-aggadah, הוצאת דביר, תל אביב, 1988. תרגום לאנגלית של קטעים חשובים מתוך "ספר האגדה"
ח.נ. ביאליק, י.ח. רבניצקי, agada, תרגום לרוסית של "ספר האגדה", שתי הוצאות: הוצאת ס.ד. זלצמן, ברלין, גרמניה, 1922. הוצאת ספרית עליה, ירושלים, ישראל, 1993
ראו גם

תקופת התחייה
שיר תיאורי
התנועה הרומנטית
ביאורים

↑  כפי הנראה. ייתכן שנולד בי"ט בטבת.'"`UNIQ--ref-00000000-QINU`"'
↑  בשנת 2003 התגלה מסמך רישום הלידה המקורי בארכיון הממלכתי המחוזי בז'יטומיר, על ידי שמואל אבנרי. שם הסתבר שביאליק נולד באיווניצה, עיירה השוכנת כשלושים קילומטר מזרחית לז'יטומיר, בקרבתו של אזור יערות גדול. אלא שבגיל צעיר עברה משפחתו לראדי, וכך זכר את מקום הולדתו.'"`UNIQ--ref-00000004-QINU`"'
↑  על פי עדות הרב יהודה ליב דון יחיא, הדמות שככל הנראה שימשה מודל לשירו זה של ביאליק היה תלמיד בישיבת וולוז'ין שכונה "המתמיד מלודז'". תלמיד זה למד כ-20 שעות ביום, לא ישן במיטה אלא רק בבית המדרש כשעתיים או שלוש בלבד וכמעט שלא דיבר עם חבריו.'"`UNIQ--ref-00000016-QINU`"'
DNA (שיר של BTS)

BTS מבצעים את DNA במהלך סיבוב הופעות בנגויה, יפן, ב-13 בינואר 2019
"DNA" הוא סינגל של להקת הבנים הדרום קוריאנית BTS, שפורסם ב-18 בספטמבר 2017 כסינגל מוביל מתוך האלבום החמישי שלהם, Love Yourself: Her.
רקע ופרסום

ב-24 באוגוסט 2017 הודיעה הלהקה על פרסומו העתידי של אלבומם החמישי והסינגל המוביל מתוכו, DNA. הסינגל נכתב על ידי חברי הלהקה RM ושוגה, יחד עם המפיק הקבוע שלהם פידוג, ומפיקים נוספים. חברי BTS הקליטו את השיר באולפני ביג היט בסיאול שבקוריאה הדרומית.
הסינגל יצא ב-18 בספטמבר 2017. גרסת רמיקס של הסינגל הוקלטה מאוחר יותר ונכללה באלבום האוסף השלישי של הלהקה, Love Yourself: Answer, יחד עם הסינגל המקורי. גרסה יפנית לסינגל יצאה ב-6 בדצמבר 2017, כסינגל היפני השמיני של הלהקה. גרסה זו נכללה מאוחר יותר באלבום האולפן השלישי של הלהקה ביפנית, Face Yourself.
וידאו קליפ

ב-18 בספטמבר 2017 שוחרר הווידאו קליפ של השיר, אחרי שני טייזרים שפורסמו ב-14 וב-15 בספטמבר. הווידאו בוים על ידי יונגסוק צ'וי מלומפנס, ובשונה מקליפים אחרים של הלהקה הוא לא מתאר סיפור בעל עלילה, אלא מתמקד בהצגת הלהקה כשהיא רוקדת על רקעים שונים.
הסרטון מתאפיין ברקעים בצבעי בסיס עזים וכוריאוגרפיה קלילה ומהירה. בנוסף הוא מציג נוסחאות מתמטיות ומבנים מולקולריים, וכן כוכבים וגרמי שמיים שונים, כדי להמחיש את נושא השיר - אהבה עזה אך בוסרית, על ידי השוואה לחוקי טבע או מצוות דת.
הקליפ השיג למעלה מ-22 מיליון צפיות תוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ אי פעם. הוא צבר למעלה ממאה מיליון צפיות תוך 24 יום, והפך לקליפ הקיי-פופ הראשון שעשה זאת. ב-1 ביוני 2020 צבר הווידאו למעלה ממיליארד צפיות, והפך לקליפ הראשון של BTS שהגיע להישג זה.
פרסים ומועמדויות

| שנה | פרס | קטגוריה | תוצאה | הערות |
| --- | --- | --- | --- | --- |
| 2017 | פרסי המוזיקה האסייתית של Mnet | בחירת המעריצים הגלובלית של Mwave | מועמדות |  |
| 2017 | פרסי המוזיקה האסייתית של Mnet | ביצוע הדאנס הטוב ביותר - להקת בנים | מועמדות |  |
| 2017 | פרסי המוזיקה האסייתית של Mnet | שיר השנה | מועמדות |  |
| 2017 | פרסי המוזיקה של מלון | הדאנס הטוב ביותר | מועמדות |  |
| 2017 | פרסי המוזיקה של מלון | הווידאו קליפ הטוב ביותר | זכייה |  |
| 2018 | פרסי המוזיקה של רדיו דיסני | השיר הטוב ביותר שיגרום לך לחייך | זכייה |  |
| 2018 | פרס סומפי | שיר השנה | זכייה |  |
| 2018 | פרס סומפי | הכוריאוגרפיה הטובה ביותר | זכייה |  |
| 2018 | פרס סומפי | Fuse Video of the Year | זכייה |  |
| 2018 | פרסי מוזיקה קוריאנית | שיר השנה | מועמדות |  |
| 2018 | פרסי מוזיקה קוריאנית | שיר הפופ הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  אורוגוואי | מוניטור לטינו | 12 |  |
|  ארצות הברית | בילבורד הוט 100 | 67 |  |
|  הממלכה המאוחדת | מצעד הסינגלים הבריטי | 90 |  |
|  הפיליפינים | בילבורד הפיליפינים | 8 |  |
|  יפן | יפן הוט 100 | 5 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 92 |  |
|  סקוטלנד | מצעד הסינגלים הסקוטי | 63 |  |
|  פינלנד | המצעדים הפיניים הרשמיים | 10 |  |
|  צרפת | SNEP | 76 |  |
|  קוריאה הדרומית | סירקל צ'ארט | 2 |  |
|  קנדה | קנדה הוט 100 | 47 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| בריטניה (BPI) | כסף | 200,000 |
| ארצות הברית (RIAA) | זהב | 500,000 |
| יפן (RIAJ) | פלטינה X 2 | 500,000 |
סטרימינג
| יפן (RIAJ) | זהב | 50,000,000 |
הערות שוליים

↑  Tamar Herman, BTS Unveils 'Love Yourself: Her' Album & 'DNA' Video, Billboard
↑  מתוך השיר: "הפגישה שלנו היא נוסחה מתמטית / מצווה דתית, חוק הקיום..."
↑  Kim Arin, One way to interpret BTS’ ‘Love Yourself’ saga
↑  BTS' 'Fake Love' Music Video Has the Biggest 24-Hour YouTube Debut of 2018, Billboard
1 2  BTS' 'DNA' music video tops 1 bln YouTube views, The korea times
↑  Ilin Mathew,'"`UNIQ--nowiki-00000004-QINU`"'Melon Music Awards 2017: Best Artist Of The Year goes to EXO; Complete winners list, IBTimes India, ‏2 בדצמבר 2017
הבלדה על חדווה ושלומיק

| --- | --- |
 סינגל בביצוע מירי אלוני
 סוגה:  זמר עברי 
 שפה:  עברית 
 אורך:  3.59 דק' 
 כתיבה:  יהונתן גפן 
 לחן:  יאיר רוזנבלום 
 
"הבלדה על חדווה ושלומיק" הוא שיר, שביצעה הזמרת מירי אלוני, והיה שיר הנושא של הסדרה "חדווה ושלומיק" ששודרה בטלוויזיה הישראלית בשנת 1971.
רקע

השיר נכתב על ידי יהונתן גפן והולחן על ידי יאיר רוזנבלום. הסדרה שמבוססת על ספרו של אהרן מגד, "חדוה ואני", עסקה בחדווה (יעל אביב) ושלומיק (מנחם זילברמן) שעזבו את הקיבוץ אל העיר הגדולה. מילות השיר עוסקות אף הן במשבר העזיבה ובהתמודדות עם התרבות והמנהגים הלא מוכרים. הביצוע הקולי של השיר פתח את כל אחד מפרקי הסדרה כרקע לכתוביות שחקני ויוצרי הסדרה.
בשנת 2016 ביצעה מארינה מקסימיליאן גרסת כיסוי לשיר, כחלק מציון 48 שנים לשידור הציבורי בישראל. שנה לאחר מכן שודר השיר ביום השידורים האחרון של הערוץ הראשון של רשות השידור.
בשיר ניגנו: דני סנדרסון בגיטרה, אלון אולארצ'יק בבאס ומאיר פניגשטיין בתופים.
השיר בספרי תווים

חיים קינן, אלון רזניק (עורך), השירים הגדולים: סרטים, מחזות זמר, סדרות טלוויזיה, עמ' 165, הספרייה למוזיקה, 1999. (הספר בקטלוג ULI)
קינג קונג באנדי

| --- | --- |

קינג קונג באנדי ב-1983
 לידה:  7 בנובמבר 1955 ארצות הברית וודברי, ניו ג'רזי, ארצות הברית
 פטירה:  4 במרץ 2019  (בגיל 63) גלסבורו,  ניו ג'רזי, ארצות הברית
 שם במה:  ביג דאדי באנדי בום בום באנדי כריס באנדי כריס קנון כריס קניון קריפלר קניון קינג קונג באנדי מן מאונטיין קנון ג'וניור
 שם לידה:  Christopher Alan Pallies
 משקל:  208 ק"ג
 גובה:  1.93 מטר
 לאום:  אמריקאי
 קריירה מקצוענית:  7 במרץ 1981 – מאי 2007 (כ־26 שנים)
 מאמנים:  לארי שארפ
כריסטופר אלן פליס (באנגלית: Christopher Alan Pallies;‏ 7 בנובמבר 1955 – 4 במרץ 2019) הידוע יותר בשם הבמה שלו, קינג קונג באנדי, היה מתאבק אמריקאי. הוא מוכר בעיקר בשל תקופתו בארגון ההיאבקות WWF‏ (לימים ה-WWE) באמצע שנות ה-80 ובאמצע שנות ה-90. במהלך תקופותו ב-WWF, הוא כיכב בקרב המרכזי של רסלמניה 2, כשהתמודד מול האלק הוגאן בקרב כלוב על אליפות העולם במשקל כבד של ה-WWF. כמו כן, הוא כיכב בקרב המרכזי של האירוע הראשון בסדרת אירועי סדרת ההישרדות בשנת 1987, בנוסף לכיכובו בקרב המרכזי של אירוע הדגל הראשון של ארגון ההיאבקות Extreme Championship Wrestling‏ (ECW), ‏ November to Remember בשנת 1993.
חייו ומותו

פליס היה נשוי ולו בן אחד בשם דייוויד. לאחר שפרש מהיאבקות מקצועית, הוא החל בקריירה קצרה בתחום הסטנד-אפ, כשאת עיקר הופעותיו ערך במועדוני קומדיה מקומיים.
ביולי 2016, פליס הצטרף לתובענה ייצוגית נגד ה-WWE שלפיה נטען כי נגרמו למתאבקים פציעות נוירולוגיות ארוכות טווח וכי החברה לא טיפלה בהם באופן שגרתי. התובענה הוגשה על ידי עורך הדין קונסטנטין קיירוס, שהיה מעורב במספר תביעות אחרות נגד ה-WWE. בספטמבר 2018, התיק נדחה על ידי שופטת מחוז ארצות הברית, ונסה לין בריאנט.
ב-4 במרץ 2019, פליס נפטר בגיל 63 בגלסבורו,  ניו ג'רזי כתוצאה מסיבוכי סוכרת.
אליפויות והישגים

הישגים בארגון ההיאבקות AWA Superstars of Wrestling
אליפות במשקל כבד של AWA Superstars of Wrestling (פעם אחת)
הישגים בארגון ההיאבקות Continental Wrestling Association
האליפות הדרומית במשקל כבד של NWA/AWA (פעם אחת)
אליפות הזוגות הדרומית של NWA/AWA (פעם אחת)  - עם ריק רוד
הישגים בארגון ההיאבקות Georgia Championship Wrestling
אליפות הזוגות הלאומית של NWA (פעם אחת)  - עם המסקד סופרסטאר
הישגים בארגון ההיאבקות International Pro Wrestling – IPW
אליפות במשקל כבד של IPW (פעם אחת)
הישגים בארגון ההיאבקות International Wrestling Superstars – IWS
אליפות ארצות הברית של IWS (פעם אחת)
הישגים בארגון ההיאבקות Maryland Championship Wrestling – MCW
אליפות במשקל כבד של MCW (פעם אחת)
הישגים בארגון ההיאבקות Midwest Championship Wrestling – MCW
אליפות MCW (פעם אחת)
הישגים בארגון ההיאבקות NWA New York
אליפות במשקל כבד של NWA New York (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-147 מתוך 500 המתאבקים הטובים ביותר לשנת 1995
PWI דירג אותו במקום ה-124 מתוך 500 המתאבקים הטובים ביותר ברשימת "PWI Years" לשנת 2003
הישגים בארגון ההיאבקות Richmond Championship Wrestling – RCW
אליפות במשקל כבד של RCW (פעם אחת)
הישגים בארגון ההיאבקות Top Rope Wrestling – TRW
אליפות במשקל כבד של TRW (פעם אחת)
הישגים בארגון ההיאבקות World Class Championship Wrestling
האליפות האמריקאית במשקל כבד של NWA (פעמיים)
אליפות הזוגות האמריקאית של NWA (פעמיים)  - עם ביל אירוויין (1) ובאגסי מקגרו (1)
הישגים בארגון ההיאבקות World Wide Wrestling Alliance – WWWA
אליפות במשקל כבד של WWWA (פעם אחת)
הישגים בארגון ההיאבקות World Wrestling Federation – WWF
פרסי הסלאמי (פעמיים)
פרס המלגה של בובי "המוח" הינן (1987)  - עם האקו, טאמה, אנדרה הענק, הרקולס והארלי רייס
המהפכני ביותר (1994)  - תיקו עם גורילה מונסון
הערות שוליים

↑  מהיאבקות לסטנד-אפ: קינג קונג באנדי בריאיון
↑  מספר מתאבקים בתביעה נגד ה-WWE בגין פגיעות מוחיות ארוכות טווח
↑  שופטת המחוז דחתה את התיק העוסק במתאבקי עבר של ה-WWE
↑  אגדת ה-WWE, קינג קונג באנדי, נפטר בגיל 63
↑  קינג קונג באנדי הלך לעולמו בגיל 63
↑  הר האדם, קינג קונג באנדי, נפטר בהיותו בן 63
| --- | --- |
בקרת זהויות :  GND: 1179820142  VIAF: 4140155226755084490006   WorldCat (עם VIAF): 4140155226755084490006
פאוור ריינג'רס
הפאוור ריינג'רס

הפאוור ריינג'רס הם דמויות בדיוניות של קבוצת אנשים אשר משנים את צורתם לגיבורי-על חזקים בתלבושות קרב המורכבת מבגד עשוי מבד ספנדקס בצבע בהיר וקסדה עם מגן עיניים - במקרים רבים הקסדה עוזרת גם כדי לשמור על זהותם הסודית של הריינג'רס.
פאוור ריינג'ר אשר שינה צורתו לגיבור-על בדרך כלל מחזיק בכוחות על אנושיים, כח סיבולת לא אנושי ומיומנויות לחימה מתקדמות. לפאוור ריינג'ר אשר טרם שינה את צורתו יהיו לרוב גם יכולות על טבעיות כגון - יכולות טלקינזיס, מהירות על והיכולת להיות בלתי נראה, יכולות אשר לרוב אינן קשורות ישירות לכוחות הריינג'ר שלו או שלה.
הריינג'רים לרוב פועלים בצוותים של חמישה או שלושה, כאשר לעיתים קרובות מצטרפים לצוות הקבוע ריינג'ר נוסף או שניים במהלך פרקי הסדרה (במקרים של צוותים של שלושה, כמו "פאוור ריינג'רס עוצמת הדינוזאור", או "פאוור ריינג'רס זעם הג'ונגל", בדרך כלל מצטרפים שני ריינג'רים נוספים, ולא אחד.). לכל ריינג'ר צבע ספציפי משלו. הריינג'רים מכונים בדרך כלל לפי הצבעים של כל אחד מהם, לדוגמה הריינג'ר האדום, הריינג'ר הכחול וכיוצא בזה. בצוות אחד בדרך כלל לא יהיה יותר מריינג'ר אחד באותו הצבע. כל התלבושות של הריינג'רס בכל צוות כמעט זהות לחלוטין אחד לשנייה מלבד הצבע שלהן ועיצוב הקסדה.
מדיה נוספת > סרטים

לזיכיון "פאוור ריינג'רס" יצאו שלושה סרטים. כל הסרטים הם הפקות מקוריות לגמרי, ואינם משתמשים בקטעים מסופר סנטאי:
"פאוור ריינג'רס - הסרט" - סרט זה יצא בשנת 1995. הסרט מתאר את המסע של הפאוור ריינג'רס לקבלת כוחות הנינג'ה שלהם, בצורה שונה מאיך שעונה 3 מתארת אותו.
"פאוור ריינג'רס טורבו - הסרט" - סרט זה יצא בשנת 1997, ומתרחש בין העונות "זיאו" ל"-טורבו". סרט זה הוא היחיד המתרחש ביקום של סדרות הטלוויזיה, ומתאר כיצד הריינג'רים קיבלו את כוחות הטורבו שלהם.
"פאוור ריינג'רס" - סרט זה יצא בשנת 2017, ומשמש כאתחול לסדרה.
מדיה נוספת > קומיקס

במשך שנים רבות נוצרו חוברות קומיקס המבוססות על הסדרה. בשנת 2015 נקנו הזכויות לקומיקס של הסדרה על ידי "Boom! Studios". הקומיקסים שלהם מבוססים על הסדרה אך גם מכילים ריינג'רים שלא מופיעים בה, ולפעמים אף ריינג'רים מעונות "סופר סנטאי" שלא עובדו לעונת "פאוור ריינג'רס". בשנת 2019 יצא משחק וידאו בשם "Power Rangers: Battle for the Grid" לפלייסטיישן 4, נינטנדו סוויץ', אקסבוקס One ולמחשב, המבוסס על הקומיקס.
בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חברת P.M.I מחזיקה בזיכיון לשיווק והפצת מוצרי פאוור ריינג'רס בישראל.
בישראל שודרו במקור העונה הראשונה, השישית והשביעית של הסדרה בערוץ 2. העונות השנייה, השלישית, הרביעית והחמישית שודרו בערוץ הילדים. העונה השמינית ואילך שודרו בערוץ "פוקס קידס" עד 2005, ומאז בערוץ ג'טיקס עד 2009.
החל מיולי 2011, העונות ה-18 וה-19 של הסדרה (סמוראי וסופר סמוראי) משודרות בערוץ הילדים. והחל מסוף יוני 2012 נכנסה לשידור ב-HOT V.O.D העונה ה-17 של הסדרה (סיבובים לדקה) בחינם, אשר משודרת גם בזום. ערוץ זום אף משדר שידורים חוזרים של מספר עונות ישנות.
מעונה 20 ואילך של הסדרה שודרו בערוץ הילדים. ובערוץ בזום . דינו זעם (עונה 1) הייתה העונה האחרונה ששודרה בישראל.
ישנן ארבע עונות שלא שודרו בישראל (סופר נינג'ה סטיל, עונה 2 ביסט מורפרס, דינו סופר צ'ארג' עונה 2 וזעם קוסמי) .
במשך השנים זכתה הסדרה לפופולריות רבה בישראל, בעיקר כאשר שודרה העונה הראשונה של הסדרה החל מ-4 באוקטובר 1994. ההצלחה הובילה למכירת מוצרים נלויים רבים כגון: צעצועים, קלטות וידאו בדיבוב לעברית, פוסטרים, משחקי מחשב, קלפים, חוברות צבעוניות, מדבקות, ביצי הפתעה, שוקולד, חטיף בוטנים, בקבוקי קטשופ, פוגים של מייטי מורפין פאוור ריינג'רס, אלבומי מדבקות של מייטי מורפין פאוור ריינג'רס, פאוור ריינג'רס זיאו ופאוור ריינג'רס בחלל, ואפילו הגרלת פרסים בתחנות דלק של "פז" ב-1995.
בשנת 1995, הוקם בצפארי "פארק הפאוור ריינג'רס" למשך תקופה קצרה שבהמשך עבר לאילת למשך תקופה קצרה.
בשנת 1996, הגיע השחקן ג'ייסון דייוויד פרנק (טומי אוליבר) לישראל על מנת לקדם את הסדרה בערוץ הילדים.